als_Latn dik_Latn sag_Latn
Kina në tregun e armëve
Kina është eksportuesja e tretë më e madhe globale e armëve.
Pekini furnizon kështu me armatime Pakistanin, Bangladeshin, Myanmarin dhe pjesën dërrmuese të vendeve afrikane. Por, tashmë ekportet kanë filluar edhe drejt Turqisë. Diçka të tillë, Kina e ka arritur vetëm gjatë vitit të fundit, duke tejkaluar në këtë mënyrë Gjermaninë e cila mbante vendin e tretë një vit më parë.
Ndërkohë, dy gjigandët e industrisë së armëve, vazhdojnë të mbajnë pozitat kryesuese, në vend të parë dhe të dytë, respektivisht, Shtetet e Bashkuara të Amerikës dhe Rusia. Pekini ka arritur të ndryshojë tërësisht trendin, duke i prodhuar armët tashmë brenda vendit. Në vitin 2005, Pekini ishte vendi i parë në botë importues i sistemeve të mbrojtjes.
Tashmë vetëm 42% e armëve në vend importohen, ndërsa pjesa tjetër prodhohet në shtëpi. Në total, rritja e eksporteve kap shifra rekord, prej 143% gjatë 5 viteve të fundit. Gjithsesi vazhdon të mbetet ende shumë larg dy rivalëve të saj kryesor në këtë treg, duke zënë vetëm 5% të tregut.
Ndërkohë Shtet e Bashkuara zënë 31% të tregut, ndërsa Rusia 27%. Pakistani, rivali kryesor dhe armiku numër një i Indisë, së bashku me Bangladeshin dhe Myanmarin përbëjnë 75% të eksporteve kineze të armëve.
Gjithsesi, kjo është një politikë e ndjekur nga Pekini, për të hyrë bindshëm në tregun e armëve. Vetëm pak ditë më parë, Pekini zyrtar njofoti një rritje të shpenzimeve ushtarake prej 10.1%, për të prekur shifrën e 141.45 miliardë dollarëve në vit.
als_Latn als_Latn als_Latn als_Latn als_Latn als_Latn als_Latn